Viborger Samler, 1841-12-09
Det vil vistnok erfares med almindelig Glæde, at det er lykkedes Politiet at bemægtige sig en af de Forbrydere, som meest have sat Sikkerheden for Liv og Eiendom paa Falster i Fare, og strax at bringe ham til Bekjendelse. Det er et ungt Menneske paa 18 Aar ved Navn Christian Bruun. Han havde villet sælge et Lommeuhr, som blev erkjendt for at være et af dem, der Natten imellem den 26de og 27de Septbr. bleve stiaalne hos Rasmus Snedker i Oure. Han blev da arresteret, og bekjendte at have begaaet hiint dumdristige Tyveri. Da han var ført til Nykjøbing og blev visiteret, fandt man hos ham en Sum Penge, hvilket ledte paa den Formodning, at det var ham, som i Søndags havde begaaet Jndbrud hos Peder Virket i Kraghauge. Han tilstod at være skyldig i dette Tyveri, hvorimod han haardnakket negtede Deelagtighed i det tidligere Jndbrud; men da Hans Virket blev confronteret med ham, og strax paastod i ham at gjenkiende den Røver, som den 3die October tilføiede hans Moder de Slag, hvoraf hun senere er død, tilstod han ogsaa at have udøvet denne Forbrydelse. Allerede i en Alder af 16 Aar blev Christian Bruun, der skal være hengiven til Spil, straffet for Tyveri, og kom da i Arresten i Berøring med flere Jndivider af den store falsterske Tyvebande, navnlig med Sadelmagersvend Bredahl, der paatog sig at give ham Underviisning og fuldende hans Dannelse paa den saa tidlig betraadte Forbryderbane, og gav ham Anviisning paa Peder Virket, som en Mand, der laae inde med mange Penge, hvilke han maatte see at bemægtige sig, saasnart han kom paa fri Fod. Han havde oftere ligge paa Luur i den til Peder Virkets Huus stødende Skov uden at finde Leilighed til at fuldbyrde sit Forsæt, indtil han en Søndag saae, at Fader og Søn, forlode Huset, hvorpaa han bevæbnet med en Knippel sprang over Gierdet og nærmede sig til den gamle Kone, som befandt sig udenfor. Da hun saae ham, løb hun forskrækket indi Kjøkkenet, men han forfulgte hende og slog hende med Knippelen bag fra i Hovedet, som han paastaaer for at bedøve hende, medens han undersøgte Husets Gjemmesteder. Han havde imidlertid neppe begyndt herpaa, før Hans traadte ind, men ved Synet af ham forskrækket veeg tilbage. Røveren løb først ud efter ham, men da han frygtede for at blive forfulgt ved hans Anskrig, gik han tilbage i Huset og slap ud af en anden Vei. Uagtet han havde erfaret, at Konen var død af de hende tilføiede Mishandlinger, opgav han dog ikke sin forbryderske Hensigt, hvilken han, som meldt, saae Leilighed til at udføre ved at bryde ind i det samme Huus hvor han forleden havde ihielslaget den gamle Kone og senere bortstiaalet 100 Rbd. af et Skab som hang paa Væggen. (L. Falst. Av.)"Jtzeh. Wochenbl." af 26de f. M. meddeler nu en detailleret Fremstilling af det tidligere omtalte Overfald paa Toldassistent Rosambo i Cappeln, ifølge hvilken denne Misgierning har været af en temmelig atroce Natur. R. var tidligere bleven overfaldet og pryglet i et Værtshuus, li hvor Sagen imidlertid ved Andres Mellemkomst var bleven jevnet. Da han gik hjem derfra, blev han pludselig forfulgt af to Mennesker, der truede ham paa Livet; han løsrev sig fra En, der allerede havde lagt Haand paa ham, og flygtede ind i den Walterske Gjæstgivergaard. Her var han netop begyndt at komme sig noget efter Skrækken og rog en Pibe i Gjestestuen, da to Skippere m. Fl. traadte ind; den Ene satte sig paa et Bord ved Siden af ham, den Anden posterede sig foran ham, og efterat have udskjeldt ham, greb han ham i Brystet, hvorpaa den Anden tog ham ved Haarene og skjød Stolen bort under ham, saa at han faldt om paa Gulvet. Nu kastede de sig Begge over den Værgeløse, og under det gjentagne Raab, at han skulde miste Livet, traadte de ham under Fødderne, sloge ham i Ansigtet og slæbte ham hen over Gulvet, indtil En af de Tilstedeværende lagde sig derimellem, og fik ham ud af Voldsmændenes Hænder. En tilstedeværende Handelscommis og en 3die Skipper, der er en Broder til en af Hovedgierningsmændene, havde taget Deel i Overfaldet, men tog Flugten, og den Sidstnævnte begav sig samme Nat ombord, og seilede kort efter; Commisen holdt sig i Skjul, da Undersøgelsen skeete, men er siden kommen tilveie. Begge Hovedgierningsmændene sidde arresterede paa Raadhuset i Cappeln.